stanford-oval/wikipedia huggingface dataset:
Jalkapallon suomenmestaruuskilpailut 1946

| SM-kilpailun kausi 1946 |
| --- | --- |
Joukkueiden määrä:  2 (16)
Mestari:  Vasa IFK
Toinen sija:  Tampereen Pallo-Veikot
  ← 1945 :  1947 → 
Jalkapallon Suomen mestaruus 1946 ratkaistiin Palloliiton Mestaruussarjan ja Työväen Urheiluliiton mestaruussarjan voittajien välisessä kaksiosaisessa mestaruuskamppailussa, jossa kahden ottelun yhteispisteet ratkaisivat voiton. Palloliiton mestaruuden voitti Vasa IFK. Työväen Urheiluliiton mestariksi selvisi Tampereen Pallo-Veikot. Koska sarjapisteet menivät tasan 2–2, ratkaiseva kolmas loppuottelu pelattiin Helsingin Olympiastadionilla. Kahden ensimmäisen ottelun maalieroa ei huomioitu. Suomen mestaruuden voitti Vasa IFK.
Suomenmestaruusottelut

| Kotijoukkue | Tulos | Vierasjoukkue |
| --- | --- | --- |
| Tampereen Pallo-Veikot | 2–5 | Vasa IFK |
| Vasa IFK | 0–1 | Tampereen Pallo-Veikot |
Pisteet tasan 2-2
Uusintaottelu puolueettomalla kentällä
| Joukkue #1 | Tulos | Joukkue #2 |
| --- | --- | --- |
| Vasa IFK | 5–1 | Tampereen Pallo-Veikot |
Suomen mestarit

Kurt Sand, Kurt Martin, Bengt Johansson, John Sjöberg, Elis Hagfors, Valde Haldin, Helge Svahn, Karl-Gustaf Lantz, Sven Veijola, Stig-Göran Myntti, Erik Beijar.
Maitokäärme

| Maitokäärme |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Tarhakäärmeet Colubridae
Suku::  Kuningaskäärmeet Lampropeltis
Laji::  triangulum
Kaksiosainen nimi
 Lampropeltis triangulum  (Lacépède, 1789) 
Alalajit
 L. t. gentilis – tasankomaitokäärme  L. t. syspila  L. t. triangulum – idänmaitokäärme 
Katso myös
   Maitokäärme Wikispeciesissä   Maitokäärme Commonsissa 
Infobox OKNimi-testi OKIUCN-testi OK: 
Maitokäärme eli maitokuningaskäärme eli punakuningaskäärme (Lampropeltis triangulum) on tarhakäärmeiden heimoon kuuluva käärmelaji. Sitä esiintyy Yhdysvalloissa ja Kanadassa.
Taksonomia

Eri tutkijat ovat eri aikoina luokitelleet maitokäärmeen sukulaisineen joko yhdeksi tai useammaksi lajiksi. Esimerkiksi 1900-luvun alkupuolella eri tutkijat jakoivat maitokäärmeen 1–4 lajiin. 1980-luvulla Kenneth L. Williams puolestaan katsoi, että maitokäärmeitä on vain yksi laji, jonka levinneisyysalue ulottuu Kanadan kaakkoisosista Ecuadoriin asti. Williams jakoi maitokäärmeen 25 alalajiin, ja tätä jakoa noudatettiin 2010-luvulle asti. Luokittelussa oli kuitenkin ongelmia, ja eri alalajit saattoivat elää samalla alueella risteytymättä keskenään. Tästä päätellen lajeja oli todellisuudessa enemmän kuin yksi.
Vuonna 2014 julkaistiin geneettinen tutkimus, jossa maitokäärme jaettiin seitsemään lajiin. Varsinaisen maitokäärmeen levinneisyysalueeseen jäivät vain Kanadan kaakkoisosat ja Yhdysvaltojen itäosat. Tämäkin on myöhemmin osittain kyseenalaistettu, ja Yhdysvaltojen länsiosissa elävää Lampropeltis gentilis -lajia ehdotettiin yhdistettäväksi takaisin maitokäärmeeseen.
Vuonna 2022 julkaistussa tutkimuksessa maitokäärmeen perimää tutkittiin jälleen. Yhdysvaltojen länsi- ja itäosissa elävien maitokäärmeiden todettiin edustavan yhden lajin maantieteellisiä muotoja. Sen sijaan lounaisissa Yhdysvalloissa elävä helakkamaitokäärme (Lampropeltis elapsoides) on tämänkin tutkimuksen mukaan oma lajinsa. Samoin etelämpänä elävät lajit meksikonmaitokäärme (Lampropeltis annulata), sinaloanmaitokäärme (Lampropeltis polyzona), hondurasinmaitokäärme (Lampropeltis abnorma) ja ecuadorinmaitokäärme (Lampropeltis micropholis) hyväksytään edelleen omiksi lajeikseen. Varsinaisella maitokäärmeellä on nykyään kolme alalajia: idänmaitokäärme (Lampropeltis triangulum triangulum), tasankomaitokäärme (Lampropeltis gentilis) ja Lampropeltis triangulum syspila.
Kuvaus

Maitokäärme on pohjaväriltään harmaa tai kermanvärinen, ja sillä on ruskeita, harmaita tai punaisia läikkiä, joiden ympärillä on mustat reunat. Tasankomaitokäärmeellä läikät ulottuvat vatsan puolelle saakka.
Elintavat

Maitokäärme liikkuu öisin. Se syö muita matelijoita ja pieniä nisäkkäitä. Maitokäärme munii 5–16 munaa.
Aiheesta muualla

ITIS: Lampropeltis triangulum (englanniksi)
UniProt, Taxonomy: Lampropeltis triangulum (englanniksi)
Ruskeatäpläinen maitokäärme
MSC Poesia

| MSC Poesia |
| --- | --- |
 MSC Poesia Grand Caymanilla 2010.
Tyyppi:  risteilyalus
Lippuvaltio:   Panama
IMO-numero:  9387073
Omistaja:  Newco S32 SA, Geneve, Sveitsi (MSC Mediterranean Shipping Co.)
Aiemmat omistajat:  Campania Naviera Poesia SA, Panama (Mediterranean Shipping Co,, Genova, Italia)
Rakennustelakka:  Aker Yards SA, St. Nazaire, Ranska
Rakennusnumero:  S32
Hinta:  630 milj. USD
Kölinlasku:  16. joulukuuta 2006
Vesillelasku:  3. syyskuuta 2007
Luovutettu:  huhtikuu 2008
Tekniset tiedot
Kansien määrä:  13
Pituus:  293,80 m
Leveys:  32,20 m
Syväys:  7,70 m
Bruttovetoisuus (GT):  92 627
Koneisto:  5 x Wärtsilä W16V38B -dieselmoottoria
Koneteho:  58 000 kW
Nopeus:  22,0 kn
Hyttipaikkoja:  3 605
Matkustajia:  2 550
Miehistö:  987
Sisaralukset:  MSC Musica, MSC Orchestra ja MSC Magnifica
Lähteet:  
MSC Poesia on MSC Cruisesin operoima Ranskassa vuonna 2008 valmistunut risteilyalus.
Rakentaminen

Alus tilattiin Aker Yards SA:n St. Nazairen telakalta Ranskasta. Sen köli laskettiin 6. joulukuuta 2006 telakkanumerolla S32 ja alus laskettiin vesille 3. syyskuuta 2007. Alus luovutettiin huhtikuussa 2008 panamalaiselle Compania Naviera Poesia SA:lle. Aluksen hallinta on genovalaisella Mediterranean Shipping Co.:lla.
Liikennöinti

Alus lähti 3. huhtikuuta 2008 telakalta Doveriin, jossa se kastettiin 5. huhtikuuta kumminaan Sophia Loren. Alus kolaroi 6. kesäkuuta Dubrovnikissa Costa Classican kanssa. Tutkimusten jälkeen alus jatkoi matkaansa Venetsiaan.
Alus myytiin 21. heinäkuuta 2010 Newco S32 SA:lle Geneveen Sveitsiin. Aluksen hallinnointi säilyi MSC Medoterranean Shipping Companyllä, mutta alus liputettiin Panamaan. Alus ajoi karille 7. tammikuuta 2012 lähellä Bahaman Freeportia Port Lucayan edustalla. Alus irtosi illalla karilta nousuveden ja neljän hinaajan avustamana, minkä jälkeen se jatkoi risteilyä.
Aiheesta muualla

7seasvessels.com (englanniksi)
James Mason (täsmennyssivu)

James Mason voi tarkoittaa seuraavia henkilöitä:
James Mason, brittiläinen näyttelijä
James Mason, yhdysvaltalainen shakinpelaaja
James Mason, yhdysvaltalainen kapellimestari
James Mason, yhdysvaltalainen uusnatsi
James Mason, australialainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Mason”, voi hakea sivunnimihaulla, laajalla sivunnimihaulla tai tekstihaulla.
James Masilamony Arul Das

James Masilamony Arul Das (14. tammikuuta 1930 Udhagamandalam – 30. elokuuta 2004) oli intialainen roomalaiskatolinen arkkipiispa. Hänet vihittiin papiksi Ootacamundin hiippakuntaan 20. joulukuuta 1955 ja nimitettiin sen johtoon 21. joulukuuta 1973. Piispaksi vihkiminen seurasi 20. helmikuuta 1974. Pääkonsekraattorina toimi Antony Padiyara, jota avustivat Packiam Arokiaswamy ja Savarinathen Iruthayaraj.
Arul Das sai 11. toukokuuta 1994 nimityksen Madras and Mylaporen arkkipiispaksi, jona hän toimi, kunnes kuoli 74-vuotiaana virassa.
Isabel Fernández

| Mitalit> Maa:   Espanja.Naisten judo. Olympialaiset  | Mitalit> Maa:   Espanja.Naisten judo. Olympialaiset  | Mitalit> Maa:   Espanja.Naisten judo. Olympialaiset  | Maa:   Espanja> Naisten judo. |
| --- | --- | --- | --- |
|  Kultaa | Sydney 2000 | 57 kg |  |
|  Pronssia | Atlanta 1996 | 56 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 1997 | 56 kg |  |
|  Hopeaa | Birmingham 1999 | 57 kg |  |
|  Hopeaa | Rio de Janeiro 2007 | 57 kg |  |
|  Pronssia | München 2001 | 57 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Oviedo 1998 | 57 kg |  |
|  Kultaa | Bratislava 1999 | 57 kg |  |
|  Kultaa | Pariisi 2001 | 57 kg |  |
|  Kultaa | Düsseldorf 2003 | 57 kg |  |
|  Kultaa | Bukarest 2004 | 57 kg |  |
|  Kultaa | Belgrad 2007 | 57 kg |  |
|  Hopeaa | Birmingham 1995 | 56 kg |  |
|  Hopeaa | Oostende 1997 | 56 kg |  |
|  Hopeaa | Lissabon 2008 | 57 kg |  |
|  Pronssia | Haag 1996 | 56 kg |  |
|  Pronssia | Maribor 2002 | 57 kg |  |
|  Pronssia | Rotterdam 2005 | 57 kg |  |
|  Pronssia | Tampere 2006 | 57 kg |  |
| EM-joukkuekilpailu  | EM-joukkuekilpailu  | EM-joukkuekilpailu  |  |
|  Hopeaa | Istanbul 1999 | joukkue |  |
|  Hopeaa | Madrid 2001 | joukkue |  |
|  Pronssia | Rooma 1997 | joukkue |  |
|  Pronssia | Villach 1998 | joukkue |  |
|  Pronssia | Pariisi 2004 | joukkue |  |
|  Pronssia | Belgrad 2006 | joukkue |  |
María Isabel Fernández Gutiérrez (s. 1. helmikuuta 1972 Alicante) on espanjalainen judon olympiavoittaja, maailmanmestari ja kuusinkertainen Euroopan-mestari..
Fernández voitti olympiakultaa Sydneyssä 2000 kukistettuaan 57 kg:n loppuottelussa kuubalaisen Driulis Gonzálezin. Hän sai olympiapronssia 56 kg:n sarjassa Atlantassa 1996 ja sijoittui viidenneksi 57-kiloisissa Ateenassa 2004.
Fernández voitti maailmanmestaruuden 56 kg:n painoluokassa Pariisissa 1997 kukistettuaan finaalissa Driulis Gonzálezin. Hän sai MM-hopeaa 57 kg:n sarjassa Birminghamissa 1999 ja Rio de Janeirossa 2007 sekä pronssia Münchenissä 2001. Hän sijoittui MM-kilpailuissa viidenneksi 56-kiloisissa 1995 ja 57-kiloisissa 2005 sekä seitsemänneksi 57-kiloisissa 2003 ja 2011.
Fernández voitti Euroopan-mestaruuden 57 kg:n painoluokassa Oviedossa 1998, Bratislavassa 1999, Pariisissa 2001, Düsseldorfissa 2003, Bukarestissa 2004 ja Belgradissa 2007. EM-hopeaa hän saavutti 56-kiloisissa Birminghamissa 1995 ja Oostendessa 1997 sekä 57-kiloisissa Lissabonissa 2008. EM-pronssia hän sai 56 kg:n sarjassa Haagissa 1996 sekä 57-kiloisissa Mariborissa 2002, Rotterdamissa 2005 ja Tampereella 2006. EM-joukkuekilpailussa hän saavutti hopeaa 1999 ja 2001 sekä pronssia 1997, 1998, 2004 ja 2006.
Fernández sai junioreiden EM-kilpailuissa pronssia 56 kg:n sarjassa 1988. Hän voitti opiskelijoiden maailmanmestaruuden 56-kiloisissa 1996. Hän voitti Välimeren kisoissa 2005 kultaa 57 kg:n painoluokassa.
Fernández saavutti maailmancupeissa ja Continental Open -kilpailuissa 18 turnausvoittoa, 13 kakkossijaa ja 23 kolmossijaa. Hän voitti aikuisten sarjassa yhdeksän Espanjan-mestaruutta.
MSC Splendida

| MSC Splendida |
| --- | --- |
 MSC Splendida
Tyyppi:  risteilyalus
Lippuvaltio:   Panama
IMO-numero:  9359806
Omistaja:  Compania Naviera Serenata SA (MSC Mediterranean Shipping Co.), Panama
Rakennustelakka:  STX France SA, St. Nazaire, Ranska
Rakennusnumero:  B33
Hinta:  550 miljoonaa Yhdysvaltain dollaria
Luovutettu:  2. heinäkuuta 2009
Tekniset tiedot
Kansien määrä:  18
Pituus:  333,30 m
Leveys:  37,90 m
Syväys:  8,65 m
Bruttovetoisuus (GT):  137936
Koneisto:  2 x Wärtsilä 16V46C -dieselmoottoria 3 x Wärtsilä 12V46 -dieselmoottoria
Koneteho:  40400 kW
Nopeus:  23,3 kn
Hyttipaikkoja:  3887
Matkustajia:  3959
Miehistö:  1313
Sisaralukset:  MSC Fantasia, MSC Divina ja MSC Preziosa
MSC Splendida on Ranskassa 2009 valmistunut MSC Cruisesin risteilyalus.
Rakentaminen

Alus tilattiin STX France SA:n St. Nazairen telakalta Ranskasta nimellä MSC Serenata. Sen köli laskettiin telakkanumerolla B33. Alus luovutettiin 2. heinäkuuta 2009 panamalaiselle Compania Naviera Serenata SA:lle.
Liikennöinti

Alus aloitti ensimmäisen risteilynsä MSC Cruisesin lipun alla lähtiessään 4. heinäkuuta 2009 kohti Barcelonaa, jossa alus kastettiin 12. heinäkuuta MSC Splendidaksi kumminaan Sophia Loren. Alus aloitti 13. heinäkuuta risteilyt Välimerellä.
Aiheesta muualla

MSC Cruises - MSC Splendida
Jelovo

Jelovo (ven. Ело́во) on kylä, maalaiskunta ja Jelovon piirin hallinnollinen keskus Permin aluepiirissä Venäjällä. Se sijaitsee Kaman muodostaman Votkinskin tekojärven rannalla 230 kilometriä Permistä lounaaseen. Asukkaita on 5 700 henkeä (vuonna 2002).
Paikkakunta mainitaan ensimmäisen kerran vuonna 1646. Vuonna 1875 siitä tuli kirkonkylä. 1800–1900-lukujen vaihteessa Jelovo oli tärkeä kaupan ja Kaman jokiliikenteen keskus. Vuonna 1924 kylästä tuli Jelovon piirin keskus. Votkinskin tekojärven rakentamisen yhteydessä osa sen taloista siirrettiin uudelle paikalle.
Jelovossa toimii maatalousyrityksiä ja elintarviketeollisuutta. Kylässä on keskikoulu, ammattikoulu, taidekoulu, lasten luomistyön keskus, vapaa-ajankeskus, kaksi kirjastoa, kotiseutumuseo ja piirisairaala. Paikallislehtenä ilmestyy Iskra Prikamja (”Prikamjen kipinä”). Nähtävyyksiin kuuluu vuosina 1891–1900 rakennettu Pietari-Paavalin kirkko. Lähistöllä on useita muinaisia asuinpaikkoja.
Jelyzaveta Jah’no

| Mitalit | Mitalit | Mitalit |  |
| --- | --- | --- | --- |
|  Jah’no vuonna 2021 |  Jah’no vuonna 2021 |  Jah’no vuonna 2021 |  |
Maa:   Ukraina
Naisten taitouinti
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | joukkuekilpailu |  |
Jelyzaveta Serхиjivna Jah’no (ukr. Єлизавета Сергіївна Яхно, s. 2. kesäkuuta 1998 Odessa) on ukrainalainen taitouimari, olympiamitalisti ja maailmanmestari. Hän saavutti olympiapronssia Tokion olympialaisissa 2020 joukkuekilpailussa. Lisäksi Jah’no on yksi maailmanmestaruus ja yhteensä kymmenen MM-mitalia.
Lämpölaajeneminen

Lämpölaajeneminen tarkoittaa materiaalien laajenemista eli tilavuuden kasvamista lämpötilan noustessa. Lämpölaajenemisessa lämpölaajenemiskerroin on positiivinen, mutta jotkut harvat materiaalit voivat myös kutistua lämmetessään tietyillä lämpötilaväleillä, jolloin lämpölaajenemiskerroin on negatiivinen ja voidaan puhua lämpökutistumisesta. Lämpölaajeneminen ei ole välttämättä lineaarista, vaan materiaalista riippuen mahdolliset tietyt lämpötilavälit, materiaalin kiderakenteet ja olomuodonmuutokset vaikuttavat lämpölaajenemiskertoimeen. Lämpölaajeneminen ei vaikuta vain yhteen suuntaan vaan luonnollisesti kun lämpötila laskee, tapahtuu käänteinen muutos materiaalissa eli materiaalin tilavuus pienenee. Lämpölaajenemisen vaikutuksia voidaan laskea pituuksille (kuinka paljon kappale pidentyy) ja tilavuuksille (kuinka paljon kappaleen tilavuus kasvaa). Lämpölaajenemisen vaikutuksia voidaan laskea kiinteille olomuodoille, nesteille ja kaasuille.
Fysikaalinen tulkinta

Aineen lämpölaajenemista kuvaa lämpölaajenemiskerroin, joka kertoo paljonko kappaleen koko muuttuu sen lämpötilan muuttuessa yhden asteen Celsius- tai Kelvin-asteikolla. Kerroin voi riippua lämpötilasta ja kappaleen rakenteesta (muun muassa kiderakenteesta) ja olla eri suuruinen eri suuntiin. Lämpölaajenemiskertoimen yksikkö on 1/°C tai 1/K.
Fysikaalinen tulkinta > Lineaarinen lämpölaajenemiskerroin

Kappaleen laajenemista tutkittaessa vain yhdessä suunnassa käytetään pituuden lämpötilakerrointa eli lineaarista lämpölaajenemiskerrointa  \alpha . Kappaleen pituuden muutos  \Delta L voidaan ratkaista yhtälöstä
missä  L_{0} on kappaleen alkuperäinen pituus ja  \Delta T on lämpötilan muutos.
Esimerkiksi raudan lineaarinen lämpölaajenemiskerroin on noin
12·10−6 1/°C eli 0,000 012/°C huoneenlämpötilassa.
Kerroin voidaan ilmoittaa selkeämmin 12 μm/(m°C), eli yhden asteen lämpötilanmuutoksella metrin terästanko laajenee 12 mikrometriä eli 0,012 mm.
Esimerkiksi metrin pituisen rautakappaleen lämmetessä kymmenen astetta sen pituus muuttuu
1000 mm · 10°C · 12·10−6 1/°C = 0,12 mm.
Fysikaalinen tulkinta > Tilavuuden lämpölaajenemiskerroin

Koko kappaleen lämpölaajenemista vakiopaineessa kuvataan tilavuuden lämpölaajenemiskertoimella  \gamma . Tällöin tilavuuden  V muutos
missä  V_{0} on kappaleen alkuperäinen tilavuus. Isotrooppisille aineille pätee approksimaatio
Approksimaatio voidaan perustella, kun ajatellaan aineen laajenevan pituutensa osalta joka suuntaan saman verran. Tämän seurauksena aineesta koostuvan kappaleen tilavuus muuttuu, mutta se säilyttää muotonsa. Johdetaan approksimaatio olettamalla kuution muotoinen kappale, jonka sivunpituus on  l:
Approksimaatiossa pituuden lämpötilakerroin oletetaan hyvin pieneksi, jolloin sen toiseen tai kolmanteen potenssiin korotettuna sisältämät termit approksimoidaan nollaksi. 
Seuraa, että 
 V_{0}+\gamma V_{0}\Delta T\approx V_{0}+3\alpha V_{0}\Delta T
Fysikaalinen tulkinta > Lämpölaajenemiskertoimia

| Materiaali | Lineaarinen kerroin α (10-6 K-1) | Tilavuuden kerroin γ (10-6 K-1) | Huomiot |
| --- | --- | --- | --- |
Kiinteät
| Polyeteenimuovi | 108–200 |  | Lineaarinen arvo 25 °C:ssä. |
| Alumiini | 21–24 | 69 | Lineaarinen arvo 25 °C:ssä. |
| Messinki | 18–19 | 57 | Lineaarinen arvo 25 °C:ssä. |
| Kupari | 16–16,7 | 49,9 | Lineaarinen arvo 25 °C:ssä. |
| Kulta | 14,2 | 44,1 | Lineaarinen arvo 25 °C:ssä. |
| Rauta | 12 | 35,5 | Lineaarinen arvo 25 °C:ssä. |
| Pyrex lasi | 4 |  | Lineaarinen arvo 25 °C:ssä. |
| Invar (Fe-Ni metalliseos) | 1,5 |  | Lineaarinen arvo 25 °C:ssä. |
| Timantti | 1,1–1,3 | 3,5 | Lineaarinen arvo 25 °C:ssä. |
| Zerodur | 0±0,007 – 0,1 |  |  |
| Zirkoniumtungstaatti (Zr(WO4)2) | −7,2 |  | Keskimäärin negatiivinen arvo välillä −273 – 777 °C. |
Nesteet
| Bensiini |  | 950 |  |
| Vesi |  | 214 |  |
| Elohopea |  | 180 |  |
| Etanoli |  | 109 |  |
Vaikutuksia

Jos lämpenevä kappale on pitkä, on lämpölaajenemisen aiheuttama pituuden muutos myös varsin suuri. Tämän vuoksi lämpölaajeneminen pitää ottaa huomioon esimerkiksi sillanrakennuksessa. Sillan ramppeihin tehdään yleensä pienet raot, jotka sallivat sillan laajentua ja kutistua rikkoutumatta. Samoin rautatieliikenteen alkuvaiheessa peräkkäisten ratakiskojen välissä oli raot. Tarvittaessa isompaa liikevaraa kiskojen päät viistettiin ja laitettiin limittäin, jolloin viisto raon muoto aiheutti vähemmän tärinöitä kuin suora rako. Nykyisin tekniikan kehittymisen myötä ratakiskot hitsataan yhteen ja lämpölaajeneminen estetään kiinnittämällä kisko tiukasti ratapölkkyihin, jolloin lämpötilanmuutokset aiheuttavat kiskoihin lämpöjännityksiä, eli kylmä aiheuttaa vetojännitystä ja kuuma puristusjännitystä.
Lämpölaajenemista hyödynnetään esimerkiksi junan pyörien kiinnittämisessä: Keskiö jäähdytetään ja teräksisiä pyöriä kuumennetaan monta sataa astetta. Sitten kuuma pyörä sovitetaan sopivalla välyksellä valmistettuun keskiöön ja annetaan sen jäähtyä. Jäähtyessään pyörä puristuu tiukasti kiinni keskiöön ja täten saadaan luja kiinnitys. Teräksen lämpösovituksessa sovitustiukkuus on –0,01 mm/akselin halkaisijan 10 mm eli jos akseli on 50 mm tulee kiinnitettävän kappaleen reikä olla 49,95 mm ja sovituslämpötilaero 300 °C.
Myös analogisten lämpömittareiden toiminta perustuu lämpölaajenemiseen, paitsi sähköisten analogisten mittareiden.
Aiheesta muualla

Kuvia tai muita tiedostoja aiheesta Lämpölaajeneminen Wikimedia Commonsissa
Kesälämpötilassa nurjahtaneet raiteet Alankomaissa.
Isabel García Muñoz

| Isabel García Muñoz> Euroopan parlamentin jäsen |
| --- | --- |
 2.7.2019–  
Ryhmä:  S&D-ryhmä
Henkilötiedot
Syntynyt: 3. maaliskuuta 1977 (ikä 47) Zaragoza, Espanja
Kansalaisuus:  espanjalainen
Tiedot
Puolue:  Espanjan sosialistinen työväenpuolue
Isabel García Muñoz (s. 3. maaliskuuta 1977 Zaragoza, Espanja) on espanjalainen poliitikko. García Muñoz edustaa sosialistista työväenpuoluetta. García Muñoz on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Isabel García Muñoz Euroopan parlamentin jäsenet. Euroopan parlamentti.
Mad Season

| Mad Season |
| --- | --- |
 Barrett Martin, Layne Staley, John Baker Saunders ja Mike McCready
Tiedot
Toiminnassa:  1994–1999
Tyylilaji:  grunge, alternative rock
Kotipaikka:  Yhdysvallat
Laulukieli:  englanti
Jäsenet:  Layne Staley, laulu   Mike McCready, kitara   John Baker Saunders, basso   Barret Martin, rummut   Mark Lanegan, laulu   Skerik, saksofoni, lyömäsoittimet  
Levy-yhtiö:  Columbia Records  
Infobox OKNimi-testi OK: 
Mad Season oli yhdysvaltalainen grunge- ja vaihtoehtorock-yhtye. Sen perusti vuonna 1994 Seattlessa Yhdysvalloissa kolme tunnettua yhtyeen jäsentä, Alice In Chainsin, Pearl Jamin ja Screaming Treesin. Mad Season ehti julkaista urallaan yhden albumin, Aboven, joka ilmestyi vuonna 1995. Yhtyeen kappaleita on muun muassa "River Of Deceit".
Historia

Pearl Jamin Mike McCready, Screaming Treesin  Barret Martin ja John Baker Saunders olivat yhtyeen perustajajäsenet. He kirjoittivat yhdessä sellaiset kappaleet kuin "Wake Up" ja "River Of Deceit", jotka päätyivät myöhemmin Mad Seasonin albumille. McCready pyysi lopulta Layne Staleyn Alice In Chainsista mukaan kuvioihin täyttämään laulajan paikan.
Yhtye soitti ensimmäisen keikkansa lokakuussa 1994 The Crocodile Cafessa Seattlessa, josta seurasi kaivattua suosiota. Näihin aikoihin yhtye kutsui vielä itseään nimellä The Gacy Bunch.
Tammikuussa 1995 yhtye esiintyi Pearl Jamin Self-Pollution -radiolähetyksessä, esittäen kappaleet Lifeless Dead ja I Don't Know Anything. Tästä seurasi vielä enemmän suosiota ja lopulta jäsenet päätyivät studioon levyttämään ainoaksi jäänyttä albumiaan, samalla vaihtaen nimensä Mad Seasoniksi. Albumin levyttämiseen kutsuttiin mukaan myös Screaming Treesin laulaja ja keulakuva Mark Lanegan, joka esiintyy kappaleella Long Gone Day. Above saavutti lopulta sijan 24. Billboard 200-listalla myyden kultaa samana vuonna Yhdysvalloissa.
Mad Season meni tauolle kevään 1995 keikkailujen jälkeen, jäsenien keskittyessä enemmän muihin yhtyeisiinsä. Samana vuonna julkaistiin vielä konserttitaltiointi Live At The Moore Theatre, joka soitettiin Seattlen Moore Theatherissa 29. huhtikuuta 1995. Tämän jälkeen Mad Season käytännössä lopetti toimintansa. Kitaristi McCready yritti saada yhtyeen jälleen toimintaan vuonna 1997, mutta laulaja Layne Staleyn terveys oli huumeiden käytön seurauksena jo siinä vaiheessa niin huono, ettei uudelleenlämmittelystä tullut mitään.
Myöhemmin samana vuonna McCready kutsui albumilla laulajana vierailleen Laneganin päälaulajaksi Staleyn tilalle, samalla yhtye vaihtoi nimensä Disinformation-nimiseksi. Erinäisten kiireiden vuoksi tästäkään kokoonpanosta ei tullut valmista, ja viimeinen naula Mad Seasonin/Disinformationin arkkuun lyötiin, kun yhtyeen basisti John Baker Saunders kuoli heroiinin yliannostukseen vuonna 1999. Kolme vuotta myöhemmin, huhtikuussa 2002 Staley kuoli niin ikään huumeisiin, heroiinin ja kokaiinin yliannostukseen.
Kokoonpano

Layne Staley - Laulu
Mike McCready - Kitara
John Baker Saunders - Basso
Barrett Martin - Rummut
Mark Lanegan - Laulu
Skerik - Saksofoni, lyömäsoittimet
Diskografia > Albumit

Above (14. maaliskuuta 1995)
Diskografia > Singlet

River Of Deceit (1995)
I Don't Know Anything (1995)
Long Gone Day (1995)
Diskografia > Videot

Live at the Moore (VHS, 1995)
Diskografia > Muut julkaisut

Working Class Hero: A Tribute To John Lennon (kappale I Don't Wanna Be A Soldier)
Videot

Live At Moore Theatre (1995)
Layne Staleyn suunnitteleman Above-albumin etukansi